Kommissionens forordning (EF) nr. 1801/2001
af 13. september 2001
om åbning af en løbende licitation vedrørende videresalg på det interne marked af 275000 tons byg, som det spanske interventionsorgan ligger inde med
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 5, og
ud fra følgende betragtninger:
(1) Procedurerne og betingelserne for salg af korn fra interventionsorganerne er fastsat ved Kommissionens forordning (EØF) nr. 2131/93(3), senest ændret ved forordning (EF) nr. 1630/2000(4).
(2) I den nuværende markedssituation vil det være hensigtsmæssigt at åbne en løbende licitation vedrørende videresalg på det interne marked af 275000 tons byg, som det spanske interventionsorgan ligger inde med.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Det spanske interventionsorgan iværksætter på de i forordning (EØF) nr. 2131/93 fastsatte betingelser en løbende licitation vedrørende videresalg på det interne marked af 275000 tons byg, som det ligger inde med.
Artikel 2
1. Fristen for indgivelse af bud til den første dellicitation fastsættes til den 27. september 2001.
2. Fristen for indgivelse af bud til den sidste dellicitation udløber den 20. december 2001.
3. Buddene indgives til det spanske interventionsorgan: Fondo Español de Garantía Agraria (FEGA) C/Beneficencia 8 E - 28004 Madrid Fax (34) 915 21 98 32/915 22 43 87.
Artikel 3
Det spanske interventionsorgan giver senest tirsdag i ugen efter udløbet af fristen for indgivelse af bud Kommissionen meddelelse om mængden og gennemsnitspriserne for de forskellige solgte partier.
Artikel 4
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. september 2001.